ንቅናቄያችን የኢትዮጵያ መኖር ከማንኛውም ጉዳይ በላይ ወሳኝ መሆኑን በማመን የንቅናቄያችን ታጋዮች የሕይወት መስዋዕትነት ከፍለዋል፣እየከፈሉም ይገኛሉ። ንቅናቄያችን አገር ለማዳን በሚደረገው የሞት ሽረት ትግል ከሌሎች የነጻነትና የዴሞክራሲ ሐይሎች ጋር የኢትዮጵያን ሉዓላዊነት ከዘለቄታው ሃገራዊ ጥቅም ጋር ለማስከበር በጋራ መርሆዎች ላይ በመተባበር በጽናት የሚሰራ ነው። በንቅናቄያችን ውስጥ ያለን አመራሮችም ሆነ አባላት የጥንካሬ ምንጭ የሚቀዳው ከዚህ እውነታ ነው። አይደለም በአገር አቀፍ የሚዲያ ተቋማት ታዋቂ በሆኑ በሚሊዮኖች በሚከተሏቸው የአለም አቀፍ ሚዲያዎች ፊት ለፊት ወጥተን መሟገት የቻልነው ንቅናቄያችን ትክክለኛ አላማና ግብ በማንገቡ ነው። የምንከተለው የትግል ስትራቴጂና ስልትም መዳረሻችንን እንደ መስታወት አቅርቦ የሚያሳየን ነው።
